CELEX: 62019TA0757
Language: el
Date: 2021-12-15 00:00:00
Title: Υπόθεση T-757/19: Απόφαση του Γενικού Δικαστηρίου της 15ης Δεκεμβρίου 2021 — HB κατά ΕΤΕπ (Υπαλληλική υπόθεση – Προσωπικό της ΕΤΕπ – Καταγγελία για ηθική παρενόχληση – Διοικητική έρευνα – Απόφαση περί απορρίψεως της καταγγελίας – Απόφαση περί απορρίψεως της αιτήσεως συνδιαλλαγής – Δικαίωμα ακροάσεως – Ευθύνη)

16.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/31
            
         
      Απόφαση του Γενικού Δικαστηρίου της 15ης Δεκεμβρίου 2021 — HB κατά ΕΤΕπ
      (Υπόθεση T-757/19) (1)
      
      (Υπαλληλική υπόθεση - Προσωπικό της ΕΤΕπ - Καταγγελία για ηθική παρενόχληση - Διοικητική έρευνα - Απόφαση περί απορρίψεως της καταγγελίας - Απόφαση περί απορρίψεως της αιτήσεως συνδιαλλαγής - Δικαίωμα ακροάσεως - Ευθύνη)
      (2022/C 198/42)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: HB (εκπρόσωπος: C. Bernard-Glanz, δικηγόρος)
      
         Καθής-εναγομένη: Ευρωπαϊκή Τράπεζα Επενδύσεων (εκπρόσωποι: G. Faedo και K. Carr, επικουρούμενες από τον B. Wägenbaur, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με την οποία ζητείται, αφενός, η ακύρωση των αποφάσεων της ΕΤΕπ της 20ής Ιουνίου και της 10ης Οκτωβρίου 2019, με τις οποίες απορρίφθηκαν, αντιστοίχως, καταγγελία για παρενόχληση και εκφοβισμό και αίτηση συνδιαλλαγής και, αφετέρου, η αποκατάσταση της ζημίας την οποία ισχυρίζεται ότι υπέστη η προσφεύγουσα-ενάγουσα κατόπιν των αποφάσεων αυτών.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της 20ής Ιουνίου 2019 του προέδρου της Ευρωπαϊκής Τράπεζας Επενδύσεων (ΕΤΕπ).
               
            
                  2)
               
               
                  Υποχρεώνει την ΕΤΕπ να καταβάλει στην HB το ποσό των 1 000 ευρώ λόγω απώλειας της δυνατότητας φιλικού διακανονισμού της διαφοράς.
               
            
                  3)
               
               
                  Απορρίπτει την προσφυγή-αγωγή κατά τα λοιπά.
               
            
                  4)
               
               
                  Η ΕΤΕπ φέρει, πέραν των δικαστικών εξόδων της, και τα δικαστικά έξοδα στα οποία υποβλήθηκε η HB.
               
            
         (1)  EE C 222 της 6.7.2020.